Коми Республикаса Юралысь Вячеслав Гайзер тшӧктіс дінмуса йӧзӧс велӧдан министр Владимир Шарковлы видзӧдны челядьӧс велӧдӧм бӧрся Удора районса Буткан посёлокын.

«Велӧдчан во шӧрын челядьӧс оз позь эновтны велӧдчӧмысь. Кытчӧдз посёлокын эз лӧсьӧдны жыръяс, колӧ новлӧдлыны велӧдчысьясӧс орчча посёлокъясса школаясӧ», - тшӧктіс республикаса Юралысь.

Таысь ӧтдор, школаын сідзжӧ вӧлі и фельдшер-акушер пункт. Кыдзи висьталіс республикаса Юралысьлы Йӧзлысь дзоньвидзалун видзан министр Ярослав Бордюг, ФАП-лы жырсӧ аддзӧма нин. Ӧні сэтчӧ новлӧны кӧлуй, оборудование да медикаментъяс.

Буткан посёлокын школа сотчис тӧвшӧр тӧлысь 29 лунӧ. Неминуча дырйи некод эз доймав. Помкаяссӧ корсьӧны, медшӧрнас, чайтӧны, шогмытӧм электропроводка либӧ ӧзтӧм.